একটানা ভারী বৃষ্টিতে বিপর্যস্ত উত্তরপ্রদেশের বারাণসী

ওয়েব ডেস্ক: একটানা ভারী বৃষ্টিতে বিপর্যস্ত উত্তরপ্রদেশের বারাণসী (Varanasi Waterlogged) সহ বেশ কিছু এলাকা। গত তিন দিন ধরেই বৃষ্টি চলছে বারাণসীতে। শুক্রবারের পর শনিবার সকালেও ভারী বৃষ্টি (Heavy Rain) হয়েছে। তার জেরে শহরের বিভিন্ন জায়গায় জল জমে গিয়েছে। কোথাও কোথাও হাঁটুসমান জল জমে রয়েছে রাস্তায়।শনিবার সকালে বেনারস হিন্দু বিশ্ববিদ্যালয় (বিএইচইউ)-এর স্যর সুন্দরলাল হাসপাতাল চত্বরে প্রায় হাঁটুসমান জল জমে থাকতে দেখা যায়। জলমগ্ন হয়ে পড়েছে শহরের বেশ কিছু গুরুত্বপূর্ণ রাস্তাও।

শুক্রবারের একটানা বৃষ্টির জেরে গতরাত থেকেই জল জমতে শুরু করেছিল শহরের বিভিন্ন প্রান্তে। শনিবার সকালেও সেই জল সম্পূর্ণ নামেনি। বিএইচইউ চত্বর-সহ শহরের বিভিন্ন প্রান্তে কোথাও হাঁটুসমান, তো কোথাও আরও বেশি জল জমে থাকতে দেখা যায়। বেনারস হিন্দু বিশ্ববিদ্যালয় (বিএইচইউ)-এর স্যর সুন্দরলাল হাসপাতাল চত্বরেও প্রায় হাঁটুসমান জল জমে থাকতে দেখা যায়। সেই জল পেরিয়েই রোগী এবং তাঁদের পরিজনদের যাতায়াত করতে হয়। এমনকী শহরের গুরুত্বপূর্ণ রাস্তাও জলমগ্ন। গোটা শহর জলমগ্ন হয়ে পড়ায় দুর্ভোগের মধ্যে পড়তে হয়েছে সাধারণ মানুষকে।